**Ministru kabineta noteikumu projekta**

**„Noteikumi par jūrnieku veselības atbilstību darbam uz kuģa”**

**sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. 1978.gada 7.jūlija Starptautiskā konvencija par jūrnieku sagatavošanu un diplomēšanu, kā arī sardzes pildīšanu, un tās grozījumi (turpmāk — STCW konvencija); 2. 2006.gada Starptautiskā konvencija par darbu jūrniecībā (turpmāk – MLC konvencija); 3. Eiropas Parlamenta un Padomes 2012.gada 21.novembra Direktīva 2012/35/ES, ar ko groza Direktīvu 2008/106/EK par jūrnieku minimālo sagatavotības līmeni (turpmāk - Direktīva 2012/35/ES); 4. Padomes 2009.gada 16.februāra Direktīva 2009/13/EK, ar ko īsteno Eiropas Kopienas Kuģu īpašnieku asociāciju (EKKĪA) un Eiropas Transporta darbinieku federācijas (ETDF) Nolīgumu par 2006.gada Konvenciju par darbu jūrniecībā un groza Direktīvu 1999/63/EK (turpmāk – Direktīva 2009/13/EK). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1) 2007.gadā Starptautiskā Jūrniecības organizācija uzsāka STCW konvencijas pārskatīšanu. Manilas konferences laikā 2010.gada jūnijā tika pieņemti grozījumi STCW konvencijā (turpmāk – STCW konvencija 2010), kas stājās spēkā 2012.gada 1.janvārī. Latvija, izmantojot STCW konvencijas XII panta pirmās daļas a)punktā paredzētās tiesības dalībvalstīm iesniegt deklarāciju par konvencijas spēkā stāšanās atlikšanu uz vienu gadu, 2011.gada decembrī iesniedza deklarāciju par STCW konvencijas 2010 spēkā stāšanās atlikšanu uz vienu gadu, tas ir, līdz 2013.gada 1.janvārim.STCW konvencijā 2010 cita starpā veikti grozījumi I/9.noteikumā „Medicīniskie standarti”, kur 1.punkts paredz, ka ikviena dalībvalsts nosaka veselības atbilstības standartus jūrniekiem un medicīniskā sertifikāta izdošanas procedūras saskaņā ar šo noteikumu un STCW kodeksa I/9.iedaļas noteikumiem. Savukārt 3.punkts nosaka, ka ikvienam jūrniekam, kuram ir atbilstoši Konvencijas noteikumiem izdots sertifikāts un kurš strādā jūrā, jābūt derīgam medicīniskajam sertifikātam, kas izdots saskaņā ar šo noteikumu un STCW kodeksa I/9.iedaļas noteikumiem. Tāpat STCW konvencijas 2010 I/9.noteikums nosaka prasības medicīniskā sertifikāta pretendentam, maksimālo medicīniskā sertifikāta derīguma termiņu un izņēmuma gadījumus, kad jūrnieks var strādāt bez derīga medicīniskā sertifikāta. Savukārt STCW kodeksa A-I/9.iedaļa „Medicīniskie standarti” nosaka jūrnieka veselības stāvokļa atbilstības standartus attiecībā uz redzi darbam uz kuģa, kā arī fiziskā un veselības stāvokļa novērtēšanas kritērijus; medicīniskajā sertifikātā obligāti iekļaujamo informāciju. STCW kodeksa A-I/9.iedaļas 1.punkts nosaka, ka dalībvalstij jāņem vērā arī šā kodeksa B-I/9.punktā un B-I/9. tabulā sniegtie norādījumi attiecībā uz minimālās fiziskās sagatavotības novērtēšanu.STCW konvencijas Kodeksa B-I/9.iedaļas 2.punkts norāda, ka, izstrādājot jūrnieku veselības atbilstības standartus un noteikumus, dalībvalstīm jārīkojas saskaņā ar norādījumiem, kas sniegti Starptautiskās Darba organizācijas (*ILO*) un Pasaules Veselības organizācijas (*WHO*) Norādījumos jūrnieku medicīniskās piemērotības pārbaužu veikšanai pirms došanās jūrā, tostarp šo norādījumu atjaunotajās redakcijās, un visos citos piemērojamos starptautiskajos norādījumos, ko publicējusi Starptautiskā Darba organizācija, Starptautiskā Jūrniecības organizācija vai Pasaules Veselības organizācija.2) 2013.gada 20.augustā stājās spēkā MLC konvencija, kas pieņemta un apstiprināta ar likumu „Par 2006.gada 23.februāra Konvenciju par darbu jūrniecībā”. Katrai MLC konvencijas dalībvalstij ir pienākums nodrošināt nacionālo normatīvo aktu atbilstību MLC konvencijā noteiktajām prasībām. Atbilstoši MLC konvencijas VI panta 1.punktam noteikumi un kodeksa A daļas normas ir obligātas. Kodeksa B daļas normas nav obligātas. Savukārt saskaņā ar minētā panta 2.punktu katrs dalībnieks apņemas ievērot noteikumos izklāstītās tiesības un principus un īstenot katru noteikumu tādā veidā, kā tas ir paredzēts kodeksa A daļas attiecīgajās normās. Turklāt dalībvalsts pienācīgi apsver, vai savus pienākumus veikt tādā veidā, kā tas paredzēts šā kodeksa B daļā.MLC konvencijas 1.2.noteikuma „Medicīniskā izziņa” mērķis ir nodrošināt, ka visu jūrnieku veselības stāvoklis ir piemērots, lai viņi varētu veikt savus pienākumus jūrā. Minētā noteikuma 1.punkts nosaka, ka jūrnieki nedrīkst strādāt uz kuģa, ja nav apliecināts, ka viņu veselības stāvoklis ir piemērots, lai viņi varētu veikt savus pienākumus jūrā. A1.2.standarts „Medicīniskā izziņa” cita starpā nosaka, ka kompetentā iestāde norāda medicīniskās apskates un izziņas veidu, izziņas saturu, atkārtotas medicīniskās apskates veikšanu un izņēmumam gadījumus, kad jūrnieks noteiktu maksimālo termiņu var strādāt uz kuģa bez derīgas medicīniskās izziņas.Saskaņā ar B1.2.norādījumu kompetentajai iestādei, praktizējošiem mediķiem, apskates veicējiem, kuģu īpašniekiem, jūrnieku pārstāvjiem un visām citām personām, kas saistītas ar topošo jūrnieku un jūrnieku medicīniskās piemērotības apskatēm, jāievēro Starptautiskās darba organizācijas/Pasaules veselības organizācijas Norādījumi jūrnieku medicīniskās piemērotības pārbaužu veikšanai pirms došanās jūrā un to turpmākās versijas, kā arī jebkuras piemērojamās starptautiskās vadlīnijas, kuras publicējusi Starptautiskā darba organizācija, Starptautiskā jūrniecības organizācija vai Pasaules Veselības organizācija.Ņemot vērā augstāk minēto STCW konvencijas Kodeksa B-I/9.iedaļas 2.punktu un MLC B1.2.norādījumu, izstrādājot noteikumu projektu, ir ņemta vērā Starptautiskās Darba organizācijas un Starptautiskās Jūrniecības organizācijas 2011.gada publikācija „Norādījumi par jūrnieku veselības pārbaudi” (turpmāk – Vadlīnijas). Vadlīniju 17.punkts nosaka, ka, lai lēmumu pieņemšanā nodrošinātu konsekvenci, nepieciešami atbilstības noteikšanas kritēriji, kas tiek vienveidīgi piemēroti gan valstīs, gan starptautiskajā līmenī, ņemot vērā to, ka jūrniecība un jūras transporta nozare ir starptautiska. Šie norādījumi sniedz pamatu tādu valsts līmeņa pasākumu izstrādei, kuri atbilstu attiecīgajām starptautiskajām konvencijām.3) 2012.gada 21.novembrī ir pieņemta Direktīva 2012/35/ES, kas paredz Eiropas Savienības tiesību aktos iestrādāt STCW konvencijas 2010 prasības. Konkrēti par medicīnisko sertifikātu ir noteikts Direktīvas 2012/35/ES 1.panta 10.punktā (grozītās Eiropas Parlamenta un Padomes 2008.gada 19.novembra Direktīvas 2008/106/EK par jūrnieku minimālo sagatavotības līmeni (turpmāk - Direktīva 2008/106/EK) 11.pants „Medicīniskie standarti”).4) 2009.gada 16.februārī ir pieņemta Direktīva 2009/13/EK. Saskaņā ar Direktīvas 2009/13/EK 1.pantu ar šo direktīvu īsteno pielikumā pievienoto Nolīgumu par 2006.gada Konvenciju par darbu jūrniecībā, ko 2008.gada 19.maijā noslēdza organizācijas, kas pārstāv darba devējus un darba ņēmējus jūras transporta nozarē (Eiropas Kopienas Kuģu īpašnieku asociācijas, EKKĪA, un Eiropas Transporta darbinieku federācija, ETDF).Šobrīd kārtību, kādā veic jūrnieka veselības pārbaudi un izsniedz ārsta atzinumu par jūrnieka veselības stāvokļa atbilstību, un kritērijus, pēc kādiem veselības pārbaudē konstatē jūrnieka atbilstību darbam uz kuģa, nosaka Ministru kabineta 2003.gada 8.jūlija noteikumi Nr.374 „Kārtība, kādā nosaka jūrnieku veselības atbilstību darbam uz kuģa, un atbilstības noteikšanas kritēriji”. Minētie noteikumi ir jāgroza, lai augstāk uzskaitītie starptautiskie normatīvie akti pilnībā tiktu iestrādāti nacionālajā normatīvajā regulējumā. Ņemot vērā starptautisko normatīvo aktu ieviešanas apjomu un izdarāmos grozījumus nacionālajā normatīvajā aktā, saskaņā ar Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 140.punktu (grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjomu. Šādā gadījumā sagatavo jaunu noteikumu projektu), Satiksmes ministrija ir izstrādājusi jaunu noteikumu projektu „Noteikumi par jūrnieku veselības atbilstību darbam uz kuģa” (turpmāk – noteikumu projekts). Līdz ar to noteikumu projekta 36.punktā paredzēts atzīt par spēku zaudējušiem Ministru kabineta 2003.gada 8.jūlija noteikumus Nr.374 „Kārtība, kādā nosaka jūrnieku veselības atbilstību darbam uz kuģa, un atbilstības noteikšanas kritēriji”. Noteikumu projekta mērķis ir 2010.gadā pieņemto STCW konvencijas I/9.noteikuma un A-I/9.iedaļas grozījumu, un MLC konvencijas 1.2.noteikuma ieviešana, Direktīvas 2012/35/ES 1.panta 10.punkta (11.panta 1.- 6.punkts) un Direktīvas 2009/13/EK 2.panta 4)punkta (13.panta**)** pārņemšana nacionālajā normatīvajā regulējumā.  Ar noteikumu projektu tiks noteikts/-i:   1. ka personai, kura gatavojas iegūt kvalifikācijas sertifikātu darbam uz kuģa atbilstoši normatīvo aktu prasībām par jūrnieku sertificēšanu, un personai, kura ir nodarbināta vai vēlas sākt darbu uz kuģa, kas piedalās starptautiskajā kuģošanā, ir jābūt medicīniskajam sertifikātam par jūrnieka veselības atbilstību darbam uz kuģa (turpmāk – medicīniskais sertifikāts); 2. ka jūrnieku ārsts sniedz šādus atzinumus - medicīnisko sertifikātu vai deklarāciju par jūrnieka veselības stāvokļa neatbilstību darbam uz kuģa; 3. medicīniskā sertifikāta derīguma termiņi; 4. veselības pārbaudes kārtība un kritēriji; 5. atzinuma izsniegšana un spēkā esamība; 6. informācijas aprite; 7. jūrnieka medicīniskā sertifikāta veidlapa; 8. jūrnieku minimālie redzes standarti; 9. veselības problēmas, kuru dēļ persona nav atzīstama par derīgu darbam uz kuģa vai atzīstama par derīgu ar ierobežojumiem; 10. jūrnieka veselības pārbaudes lapas veidlapa; 11. deklarācijas par jūrnieka veselības stāvokļa neatbilstību darbam uz kuģa veidlapa; 12. minimālais fiziskās sagatavotības līmenis, lai jūrnieks varētu sākt un turpināt darbu uz kuģa.   Lai ieviestu STCW konvencijas I/9.noteikuma 4.2.apakšpunktu, kas nosaka, ka sertifikāta pretendentiem pienācīgi jāpierāda sava identitāte, noteikumu projekta 12.punkts nosaka, ka pirms veselības pārbaudes jūrnieku ārsts pārbauda pretendenta identitāti atbilstoši personu apliecinošam dokumentam vai jūrnieka grāmatiņai. Saskaņā ar Jūrlietu pārvaldes un jūras drošības likuma (turpmāk – JPJDL) 27.panta pirmo daļu jūrnieka grāmatiņa ir jūrnieka identifikācijas un ceļošanas dokuments atbilstoši prasībām, kas noteiktas Starptautiskās Darba organizācijas 1958.gada Konvencijā par jūrnieku nacionālajām personas apliecībām. Līdz ar to noteikumu projektā kā identitātes pārbaudes dokuments ir iekļauta gan jūrnieka grāmatiņa, gan personas apliecinošs dokuments, jo ne visiem jūrniekiem ir jūrnieka grāmatiņa.  Vadlīniju 18.punktā noteikts, ka medicīniskais sertifikāts nav ne sertifikāts par vispārējo veselības stāvokli, ne arī slimību neesamības apliecinājums. Ar medicīnisko sertifikātu tiek apstiprināts – tā derīguma termiņā paredzams, ka jūrnieks atbildīs minimālajām prasībām, lai varētu droši un efektīvi veikt ar viņa amatu saistītos ikdienas pienākumus un funkcijas avārijas situācijās jūrā. Noteikumu projekts paredz, ka jūrnieku ārsts var atsaukt izdoto medicīnisko sertifikātu, ja jūrnieks nav ziņojis projekta 27.punktā minēto informāciju. Šāda prasība izriet no Vadlīniju 36.punkta - ja slimības un ievainojumi var pasliktināt tāda jūrnieka spēju droši veikt ikdienas pienākumus un funkcijas avārijas situācijās, kuram ir derīgs medicīniskais sertifikāts, var būt jānovērtē šā jūrnieka pašreizējā atbilstība. Šādas pārbaudes var veikt dažādos gadījumos, piemēram, ja jūrnieks zaudējis darbspēju ilgāk nekā 30 dienas, notiek izcelšanās krastā medicīnisku iemeslu dēļ, jūrnieks tiek ievietots slimnīcā vai tad, ja nepieciešamas jaunas zāles. Attiecīgi arī var pārskatīt spēkā esošo medicīnisko sertifikātu. Vadlīniju prasības ņemtas vērā, jo vadlīniju 17.punkts nosaka, ka, lai lēmumu pieņemšanā nodrošinātu konsekvenci, nepieciešami atbilstības noteikšanas kritēriji, kas tiek vienveidīgi piemēroti gan valstīs, gan starptautiskajā līmenī, ņemot vērā to, ka jūrniecība un jūras transporta nozare ir starptautiska.  Noteikumu projekta 1. un 5.pielikumā noteikts, ka medicīnisko sertifikātu un deklarāciju par jūrnieka veselības stāvokļa neatbilstību darbam uz kuģa var apstrīdēt atbilstoši nacionālo normatīvo aktu prasībām. Ārsniecības likuma 7.pants nosaka, ka ārstniecības uzraudzību valstī veic Veselības ministrija un citas normatīvajos aktos noteiktās institūcijas. Veselības inspekcija saskaņā ar Ministru kabineta 2008.gada 5.februāra noteikumu Nr.76 „Veselības inspekcijas nolikums” 3.1.apakšpunktā noteikto uzrauga un kontrolē ārstniecības iestādēm saistošo normatīvo aktu izpildi veselības aprūpes un darbspējas ekspertīzes jomā, kā arī veselības aprūpes profesionālo un darbspējas ekspertīzes kvalitāti ārstniecības iestādēs. Līdz ar to šobrīd atzinuma par jūrnieka veselības atbilstību darbam uz kuģa pieņemšanas procesu pretendents var apstrīdēt Veselības inspekcijā, bet pašu atzinumu - tiesā.  Pašreizējais tiesiskais regulējums nosaka, ka jūrnieki un zvejnieki, kuri nav iesaistīti starptautiskajā kuģošanā un uz kuriem nav attiecināmas STCW konvencijā noteiktās prasības, pirmreizējo un kārtējo veselības pārbaudi var veikt pie sertificēta arodslimību vai ģimenes ārsta. Jaunā kārtība paredz, ka šīs pārbaudes varēs veikt tikai pie sertificēta arodveselības un arodslimību ārsta. Izmaiņas veiktas, jo ģimenes ārsts nodrošina veselības primāro aprūpi, taču arodveselības un arodslimību ārsts ir speciālists, kurš palīdz izvērtēt darba apstākļus un to kaitīgo ietekmi uz darbinieka veselības stāvokli, ievērojot Ministru kabineta 2006.gada 6.novembra noteikumus Nr.908 „Arodslimību izmeklēšanas un uzskaites kārtība”.  Noteikumu projekta 1.pielikuma 1.puses augšā ir paredzēta vieta mazajam valsts ģerbonim. Saskaņā ar likuma „Par Latvijas valsts ģerboni” 7.pantu mazo valsts ģerboni ir tiesīgas lietot privātpersonas dokumentos, ko tās rada, pildot valsts pārvaldes deleģētu uzdevumu. Atzītie jūrnieku ārsti netieši pilda valsts pārvaldes deleģētu uzdevumu, jo JPJDL 29.panta pirmā daļa nosaka, ka jūrniekam, kas gatavojas saņemt kvalifikāciju apliecinošu dokumentu vai tiek norīkots darbā uz kuģa, ir jābūt ārsta izsniegtam atzinumam par veselības atbilstību darbam uz kuģa, un Ministru kabineta 2012.gada 20.marta noteikumu Nr.185 „Jūrnieku ārstu atzīšanas kārtība” 2.punkts nosaka, ka atzinumu par jūrnieku veselības atbilstību darbam uz kuģa atbilstoši STCW konvencijai sniedz valsts akciju sabiedrības „Latvijas Jūras administrācija” Jūrnieku reģistra (turpmāk – Jūrnieku reģistrs) atzīti jūrnieku ārsti. Mazā valsts ģerboņa esamība jūrnieka medicīniskajā sertifikātā norāda uz faktu, ka valsts ir atzinusi minētā dokumenta izdevēju un līdz ar to – arī pašu dokumentu, ka medicīniskais sertifikāts ir izdots atbilstoši STCW konvencijas prasībām. |
| 3. | Projekta izstrādē iesaistītās institūcijas | Satiksmes ministrija un Jūrnieku reģistrs. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz jūrnieku ārstiem un jūrniekiem.  Šobrīd Jūrnieku reģistra atzītie jūrnieku ārsti ir 11.  Latvijā šobrīd ir aptuveni 13 060 sertificētu starptautiskajā kuģošanā iesaistīto jūrnieku. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts saglabā līdzšinējo veselības pārbaudes kārtību, papildus paredzot jūrnieka tiesības veikt vienu atkārtotu veselības pārbaudi pie cita jūrnieku ārsta, ja saņemta neatbilstības deklarācija vai medicīniskais sertifikāts ar ierobežojumu.  Noteikumu projekts paredz gadījumus, kādos jūrniekam, kuram ir spēkā esošs medicīniskais sertifikāts, ir jāziņo jūrnieku ārstam. Pēc minēto gadījumu iestāšanās jūrnieku ārsts izvērtē saņemto informāciju un, ja nepieciešams, veic jūrnieka veselības pārbaudi. Ja jūrnieks nav ziņojis un nav vērsies pie jūrnieku ārsta, jūrnieku ārstam ir tiesības atsaukt medicīnisko sertifikātu.  Tāpat noteikumu projekts paredz jūrnieku ārsta pienākumu vienas darba dienas laikā pēc atzinuma izsniegšanas sniegt Jūrnieku reģistram informāciju par atzinuma saņēmēja vārdu, uzvārdu, dzimšanas datumu; atzinuma numuru, izsniegšanas datumu un derīguma termiņu; atbilstību darbam klāja, mašīntelpas, ēdināšanas vai citā komandā; konstatētajiem ierobežojumiem, ja tādi ir. Minēto informāciju varēs sniegt elektroniski un tā tiks uzglabāta Jūrnieku reģistra sertificēšanas datu bāzē. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2012.gada 21.novembra Direktīva 2012/35/ES, ar ko groza Direktīvu 2008/106/EK par jūrnieku minimālo sagatavotības līmeni;  Padomes 2009.gada 16.februāra Direktīva 2009/13/EK, ar ko īsteno Eiropas Kopienas Kuģu īpašnieku asociāciju (EKKĪA) un Eiropas Transporta darbinieku federācijas (ETDF) Nolīgumu par 2006.gada Konvenciju par darbu jūrniecībā un groza Direktīvu 1999/63/EK. |
| 2. | Citas starptautiskās saistības | STCW konvencija 2010; MLC konvencija.  MLC konvencijas B1.2.1.norādījums nosaka, ka kompetentajai iestādei, praktizējošiem mediķiem, apskates veicējiem, kuģu īpašniekiem, jūrnieku pārstāvjiem un visām citām personām, kas saistītas ar topošo jūrnieku un jūrnieku medicīniskās piemērotības apskatēm, jāievēro Starptautiskās darba organizācijas/Pasaules veselības organizācijas Norādījumi jūrnieku medicīniskās piemērotības pārbaužu veikšanai pirms došanās jūrā un periodiski, tostarp to turpmākās versijas, kā arī jebkuras piemērojamās starptautiskās vadlīnijas, kuras publicējusi Starptautiskā darba organizācija, Starptautiskā jūrniecības organizācija vai Pasaules Veselības organizācija.  2011.gadā Starptautiskā Darba organizācija un Starptautiskā Jūrniecības organizācija ir izdevusi publikāciju „Norādījumi par jūrnieku veselības pārbaudi”, kas ir tulkota latviešu valodā. Minētā publikācija tiks publicēta VAS „Latvijas Jūras administrācija” mājas lapā www.lja.lv. |
| 3. | Cita informācija | Nav |

|  |  |  |  |  |
| --- | --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2012.gada 21.novembra Direktīva 2012/35/ES, ar ko groza Direktīvu 2008/106/EK par jūrnieku minimālo sagatavotības līmeni. | | | |
|  | | | | |
| A | B | C | D | |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Direktīvas 2012/35/ES 1.panta 10.pkt. (Direktīvas 2008/106/EK 11.panta 1.pkt.) | Viss noteikumu projekts | Direktīvas prasības tiek izpildītas pilnībā | Stingrākas prasības neparedz | |
| Direktīvas 2012/35/ES 1.panta 10.pkt. (Direktīvas 2008/106/EK 11.panta 2.pkt.) | Noteikumu projekta 4.punkts,  Ministru kabineta 2012.gada 20.marta noteikumi Nr.185 „Jūrnieku ārstu atzīšanas kārtība”. | Direktīvas prasības tiek izpildītas pilnībā | Stingrākas prasības neparedz | |
| Direktīvas 2012/35/ES 1.panta 10.pkt. (Direktīvas 2008/106/EK 11.panta 3.pkt.) | Noteikumu projekta 2.punkts. | Direktīvas prasības tiek izpildītas pilnībā | Stingrākas prasības neparedz | |
| Direktīvas 2012/35/ES 1.panta 10.pkt. (Direktīvas 2008/106/EK 11.panta 4.pkt.) | Noteikumu projekta 7., 12. un 23.punkts. | Direktīvas prasības tiek izpildītas pilnībā | Stingrākas prasības neparedz | |
| Direktīvas 2012/35/ES 1.panta 10.pkt. (Direktīvas 2008/106/EK 11.panta 5.pkt.) | Noteikumu projekta 8.punkts. | Direktīvas prasības tiek izpildītas pilnībā | Stingrākas prasības neparedz | |
| Direktīvas 2012/35/ES 1.panta 10.pkt. (Direktīvas 2008/106/EK 11.panta 6.pkt.) | Noteikumu projekta 10.punkts. | Direktīvas prasības tiek izpildītas pilnībā | Stingrākas prasības neparedz | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Nav attiecināms | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms | | |
| Cita informācija | Pārējās Direktīvas 2012/35/ES prasības ir vai tiks pārņemtas ar šādiem normatīvajiem aktiem:  1) 2013.gada 13.jūnija grozījumi Jūrlietu pārvaldes un jūras drošības likumā/LV, 126 (4932), 02.07.2013. (stājās spēkā 16.07.2013.);  2) likumprojekts „Grozījumi Jūras kodeksā” (06.03.2014. izskatīts Saeimā 2.lasījumā);  3) Ministru kabineta 2013.gada 23.aprīļa noteikumi Nr.223 „Grozījumi Ministru kabineta 2005.gada 22.novembra noteikumos Nr.895 „Jūrnieku sertificēšanas noteikumi”” (stājās spēkā 01.05.2013.);  4) Ministru kabineta 2013.gada 22.oktobra noteikumi Nr.1140 „Grozījumi Ministru kabineta 2010.gada 21.decembra noteikumos Nr.1164 „Ostas valsts kontroles kārtība”” (stājās spēkā 25.10.2013.);  5) noteikumu projekts „Grozījums Ministru kabineta 2011.gada 17.maija noteikumos Nr.364 „Kārtība, kādā licencē un uzrauga komersantus, kuri sniedz darbiekārtošanas pakalpojumus kuģa apkalpes komplektēšanā””/ izsludināts VSS 24.10.2013. (VSS-1896);  6) noteikumu projekts „Grozījums Ministru kabineta 2012.gada 20.marta noteikumos Nr.185 „Jūrnieku ārstu atzīšanas kārtība””/ izsludināts VSS 24.10.2013. (VSS-1907);  7) noteikumu projekts „Grozījumi Ministru kabineta 2008.gada 22.decembra noteikumos Nr.1065 „Noteikumi par jūrnieku profesionālās sagatavošanas programmu sertificēšanu un uzraudzību”” (izstrādes stadijā). | | |

|  |  |  |  |  |
| --- | --- | --- | --- | --- |
| **1.tabula**  **Tiesību akta projekta atbilstība ES tiesību aktiem** | | | | |
| Attiecīgā ES tiesību akta datums, numurs un nosaukums | Padomes 2009.gada 16.februāra Direktīva 2009/13/EK, ar ko īsteno Eiropas Kopienas Kuģu īpašnieku asociāciju (EKKĪA) un Eiropas Transporta darbinieku federācijas (ETDF) Nolīgumu par 2006.gada Konvenciju par darbu jūrniecībā un groza Direktīvu 1999/63/EK | | | |
|  | | | | |
| A | B | C | D | |
| Attiecīgā ES tiesību akta panta numurs (uzskaitot katru tiesību akta  vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.  Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.  Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.  Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.  Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos | |
| Direktīvas 2009/13/EK 2.panta 4.punkts – 13.panta 1.-3.punkts (Direktīvas 1999/93/EK pielikuma „Eiropas nolīgums par jūrnieku darba laika organizēšanu” 13.pants); A pielikuma „Grozījumi Nolīgumā par jūrnieku darba laika organizēšanu, kurš noslēgts 1998.gada 30.septembrī” 1.-3.punkts. | Jūrlietu pārvaldes un jūras drošības likuma 29.panta pirmā daļa. | Direktīvas prasības tiek izpildītas pilnībā | Stingrākas prasības neparedz | |
| Direktīvas 2009/13/EK 2.panta 4.punkts – 13.panta 4.punkts (Direktīvas 1999/93/EK pielikuma „Eiropas nolīgums par jūrnieku darba laika organizēšanu” 13.pants); A pielikuma „Grozījumi Nolīgumā par jūrnieku darba laika organizēšanu, kurš noslēgts 1998.gada 30.septembrī” 4.punkts. | Noteikumu projekta III.nodaļa „Veselības pārbaudes kārtība un veselības atbilstības darbam uz kuģa kritēriji”, 1.pielikums. | Direktīvas prasības tiek izpildītas pilnībā | Stingrākas prasības neparedz | |
| Direktīvas 2009/13/EK 2.panta 4.punkts – 13.panta 5.punkts (Direktīvas 1999/93/EK pielikuma „Eiropas nolīgums par jūrnieku darba laika organizēšanu” 13.pants); A pielikuma „Grozījumi Nolīgumā par jūrnieku darba laika organizēšanu, kurš noslēgts 1998.gada 30.septembrī” 5.punkts. | Noteikumu projekta 5.punkts un 1.pielikums. | Direktīvas prasības tiek izpildītas pilnībā | Stingrākas prasības neparedz | |
| Direktīvas 2009/13/EK 2.panta 4.punkts – 13.panta 6.punkts (Direktīvas 1999/93/EK pielikuma „Eiropas nolīgums par jūrnieku darba laika organizēšanu” 13.pants); A pielikuma „Grozījumi Nolīgumā par jūrnieku darba laika organizēšanu, kurš noslēgts 1998.gada 30.septembrī” 6.punkts. | Noteikumu projekta 4.punkts,Ministru kabineta 2012.gada 20.marta noteikumu Nr.185 „Jūrnieku ārstu atzīšanas kārtība” 6.2.apakšpunkts. | Direktīvas prasības tiek izpildītas pilnībā | Stingrākas prasības neparedz | |
| Direktīvas 2009/13/EK 2.panta 4.punkts – 13.panta 7.punkts (Direktīvas 1999/93/EK pielikuma „Eiropas nolīgums par jūrnieku darba laika organizēšanu” 13.pants); A pielikuma „Grozījumi Nolīgumā par jūrnieku darba laika organizēšanu, kurš noslēgts 1998.gada 30.septembrī” 7.punkts. | Noteikumu projekta 31.punkts. | Direktīvas prasības tiek izpildītas pilnībā | Stingrākas prasības neparedz | |
| Direktīvas 2009/13/EK 2.panta 4.punkts – 13.panta 8.punkts (Direktīvas 1999/93/EK pielikuma „Eiropas nolīgums par jūrnieku darba laika organizēšanu” 13.pants); A pielikuma „Grozījumi Nolīgumā par jūrnieku darba laika organizēšanu, kurš noslēgts 1998.gada 30.septembrī” 8.punkts. | Noteikumu projekta 1.pielikums. | Direktīvas prasības tiek izpildītas pilnībā | Stingrākas prasības neparedz | |
| Direktīvas 2009/13/EK 2.panta 4.punkts – 13.panta 9.punkts (Direktīvas 1999/93/EK pielikuma „Eiropas nolīgums par jūrnieku darba laika organizēšanu” 13.pants); A pielikuma „Grozījumi Nolīgumā par jūrnieku darba laika organizēšanu, kurš noslēgts 1998.gada 30.septembrī” 9.punkts. | Noteikumu projekta 8. un 16.punkts. | Direktīvas prasības tiek izpildītas pilnībā | Stingrākas prasības neparedz | |
| Direktīvas 2009/13/EK 2.panta 4.punkts – 13.panta 10.punkts (Direktīvas 1999/93/EK pielikuma „Eiropas nolīgums par jūrnieku darba laika organizēšanu” 13.pants); A pielikuma „Grozījumi Nolīgumā par jūrnieku darba laika organizēšanu, kurš noslēgts 1998.gada 30.septembrī” 10.punkts. |  |  |  | |
| Direktīvas 2009/13/EK 2.panta 4.punkts – 13.panta 11.punkts (Direktīvas 1999/93/EK pielikuma „Eiropas nolīgums par jūrnieku darba laika organizēšanu” 13.pants); A pielikuma „Grozījumi Nolīgumā par jūrnieku darba laika organizēšanu, kurš noslēgts 1998.gada 30.septembrī” 11.punkts. | Noteikumu projekta 10.punkts. | Direktīvas prasības tiek izpildītas pilnībā | Stingrākas prasības neparedz | |
| Direktīvas 2009/13/EK 2.panta 4.punkts – 13.panta 12.punkts (Direktīvas 1999/93/EK pielikuma „Eiropas nolīgums par jūrnieku darba laika organizēšanu” 13.pants); A pielikuma „Grozījumi Nolīgumā par jūrnieku darba laika organizēšanu, kurš noslēgts 1998.gada 30.septembrī” 12.punkts. | Noteikumu projekta 1.pielikums. | Direktīvas prasības tiek izpildītas pilnībā | Stingrākas prasības neparedz | |
| Direktīvas 2009/13/EK 2.panta 4.punkts – 13.panta 13.punkts (Direktīvas 1999/93/EK pielikuma „Eiropas nolīgums par jūrnieku darba laika organizēšanu” 13.pants) | Noteikumu projekta III.nodaļa „Veselības pārbaudes kārtība un veselības atbilstības darbam uz kuģa kritēriji”, 1.pielikums. | Direktīvas prasības tiek izpildītas pilnībā | Stingrākas prasības neparedz | |
| Direktīvas 2009/13/EK 2.panta 4.punkts – 13.panta 14.punkts (Direktīvas 1999/93/EK pielikuma „Eiropas nolīgums par jūrnieku darba laika organizēšanu” 13.pants) | Noteikumu projekta 8.un 9.punkts, 1.pielikums. | Direktīvas prasības tiek izpildītas pilnībā | Stingrākas prasības neparedz | |
| Direktīvas 2009/13/EK 15panta 4.punkts – 13.panta 15.punkts (Direktīvas 1999/93/EK „Eiropas nolīgums par jūrnieku darba laika organizēšanu” pielikuma 13.pants) | Tiek izvērtēta grozījumu nepieciešamība Jūrlietu pārvaldes un jūras drošības likumā. | Direktīvas prasības tiks izpildītas pilnībā | Stingrākas prasības neparedz | |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.  Kādēļ? | Nav attiecināms | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms | | |
| Cita informācija | Pārējās Direktīvas 2009/13/EKprasības ir vai tiks pārņemtas ar šādiem normatīvajiem aktiem:  1) grozījumi Jūrlietu pārvaldes un jūras drošības likumā;  2) likumprojekts „Grozījumi Jūras kodeksā” (06.03.2014. izskatīts Saeimā 2.lasījumā);  3) Ministru kabineta 2012.gada 20.marta noteikumi Nr.185 „Jūrnieku ārstu atzīšanas kārtība”;  4) grozījumi Ministru kabineta 2014.gada 14.janvāra noteikumos Nr.18 „Noteikumi par 2006.gada Konvencijas par darbu jūrniecībā (MLC konvencija) piemērojamām prasībām attiecībā uz dzīvojamām telpām un atpūtai paredzēto aprīkojumu uz kuģa un šo prasību ievērošanas nosacījumi” (izstrādes stadijā). | | |

|  |  |  |
| --- | --- | --- |
| **2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | STCW konvencija 2010 | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| I/9.noteikuma 1.punkts | Viss noteikumu projekts | Starptautiskās saistības tiek izpildītas pilnībā |
| I/9.noteikuma 2.punkts | Noteikumu projekta 4.punkts,  Ministru kabineta 2012.gada 20.marta noteikumi Nr.185 „Jūrnieku ārstu atzīšanas kārtība”. | Starptautiskās saistības tiek izpildītas pilnībā |
| I/9.noteikuma 3.punkts | Noteikumu projekta 2.punkts. | Starptautiskās saistības tiek izpildītas pilnībā |
| I/9.noteikuma 4.punkts | Noteikumu projekta 7., 12. un 23.punkts. | Starptautiskās saistības tiek izpildītas pilnībā |
| I/9.noteikuma 5.punkts | Noteikumu projekta 8.punkts. | Starptautiskās saistības tiek izpildītas pilnībā |
| I/9.noteikuma 6.punkts | Noteikumu projekta 10.punkts. | Starptautiskās saistības tiek izpildītas pilnībā |
| A-I/9.iedaļas 1.pkt. | Noteikumu projekta III.nodaļa „Veselības pārbaudes kārtība un veselības atbilstības darbam uz kuģa kritēriji”, noteikumu projekta 19. un 23.punkts. | Starptautiskās saistības tiek izpildītas pilnībā |
| A-I/9.iedaļas 2.punkts | Noteikumu projekta 17., 19. un 23.punkts, 6.pielikums. | Starptautiskās saistības tiek izpildītas pilnībā |
| A-I/9.iedaļas 3.pkt. | Noteikumu projekta 4.punkts. | Starptautiskās saistības tiek izpildītas pilnībā |
| A-I/9.iedaļas 4.pkt. | Ministru kabineta 2012.gada 20.marta noteikumu Nr.185 „Jūrnieku ārstu atzīšanas kārtība” 4.punkts un II.nodaļa „Atzīšanas kritēriji un kārtība”. | Starptautiskās saistības tiek izpildītas pilnībā |
| A-I/9.iedaļas 5.pkt. | Noteikumu projekta III.nodaļa „Veselības pārbaudes kārtība un veselības atbilstības darbam uz kuģa kritēriji”, noteikumu projekta 19. un 23.punkts, 2.pielikums. | Starptautiskās saistības tiek izpildītas pilnībā |
| A-I/9.iedaļas 6.pkt. | Noteikumu projekta 31.punkts, 1. un 5.pielikums. | Starptautiskās saistības tiek izpildītas pilnībā |
| A-I/9.iedaļas 7.pkt. | Noteikumu projekta 1.pielikums. | Starptautiskās saistības tiek izpildītas pilnībā |
| A-I/9.iedaļas 8.pkt. | Noteikumu projekta 2.pielikums. | Starptautiskās saistības tiek izpildītas pilnībā |
| A-I/9.iedaļas A-I/9.tabula | Noteikumu projekta 2.pielikums. | Starptautiskās saistības tiek izpildītas pilnībā. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. | |
| Cita informācija | Pārējās STCW konvencijas 2010 prasības ir ieviestas ar šādiem normatīvajiem aktiem:   1. 2013.gada 13.jūnija [grozījumi Jūrlietu pārvaldes un jūras drošības likumā](http://likumi.lv/doc.php?id=257940)/[LV, 126 (4932), 02.07.2013.](https://www.vestnesis.lv/?menu=doc&id=257940) (stājās spēkā 16.07.2013.); 2. 2013.gada 23.aprīļa Ministru kabineta noteikumi Nr.223 „Grozījumi Ministru kabineta 2005.gada 22.novembra noteikumos Nr.895 „Jūrnieku sertificēšanas noteikumi”” (stājās spēkā 01.05.2013.); 3. Ministru kabineta 2012.gada 20.marta noteikumi Nr.185 „Jūrnieku ārstu atzīšanas kārtība”.   STCW konvencijas 2010 tulkojums 2013.gada 6.martā ir publicēts oficiālajā izdevumā „Latvijas Vēstnesis”. | |

|  |  |  |
| --- | --- | --- |
| **2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem Pasākumi šo saistību izpildei** | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk - starptautiskais dokuments) datums, numurs un nosaukums | MLC konvencija | |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā |
| 1.2.noteikuma 1.punkts | Noteikumu projekta 2.punkts. | Starptautiskās saistības tiek izpildītas pilnībā |
| 1.2.noteikuma 2.punkts | Noteikumu projekta 10.punkts. | Starptautiskās saistības tiek izpildītas pilnībā |
| A1.2.standarta 1.pkt. | Noteikumu projekta 2.punkts. | Starptautiskās saistības tiek izpildītas pilnībā |
| A1.2.standarta 2.pkt. | Noteikumu projekta III.nodaļa „Veselības pārbaudes kārtība un veselības atbilstības darbam uz kuģa kritēriji”, 1.pielikums. | Starptautiskās saistības tiek izpildītas pilnībā |
| A1.2.standarta 3.pkt. | Noteikumu projekta 5.punkts un 1.pielikums. | Starptautiskās saistības tiek izpildītas pilnībā |
| A1.2.standarta 4.pkt. | Noteikumu projekta 4.punkts,Ministru kabineta 2012.gada 20.marta noteikumu Nr.185 „Jūrnieku ārstu atzīšanas kārtība” 6.2.apakšpunkts. | Starptautiskās saistības tiek izpildītas pilnībā |
| A1.2.standarta 5.pkt. | Noteikumu projekta 31.punkts. | Starptautiskās saistības tiek izpildītas pilnībā |
| A1.2.standarta 6.pkt. | Noteikumu projekta 1.pielikums. | Starptautiskās saistības tiek izpildītas pilnībā |
| A1.2.standarta 7.pkt. | Noteikumu projekta 8. un 16.punkts. | Starptautiskās saistības tiek izpildītas pilnībā |
| A1.2.standarta 9.pkt. | Noteikumu projekta 10.punkts. | Starptautiskās saistības tiek izpildītas pilnībā |
| A1.2.standarta 10.pkt. | Noteikumu projekta 1.pielikums. | Starptautiskās saistības tiek izpildītas pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms. | |
| Cita informācija | Pārējās MLC konvencijas prasības ir ieviestas vai tiks ieviestas ar šādiem normatīvajiem aktiem:   1. 2013.gada 13.jūnija grozījumi Jūrlietu pārvaldes un jūras drošības likumā/LV, 126 (4932), 02.07.2013. (stājās spēkā 16.07.2013.); 2. likumprojekts „Grozījumi Jūras kodeksā” (06.03.2014. izskatīts Saeimā 2.lasījumā); 3. Ministru kabineta 2014.gada 14.janvāra noteikumi Nr.18 „Noteikumi par 2006.gada Konvencijas par darbu jūrniecībā (MLC konvencija) piemērojamām prasībām attiecībā uz dzīvojamām telpām un atpūtai paredzēto aprīkojumu uz kuģa, un šo prasību ievērošanas nosacījumi” (stājās spēkā 17.01.2014.); 4. Ministru kabineta 2012.gada 20.marta noteikumi Nr.185 „Jūrnieku ārstu atzīšanas kārtība”; 5. Ministru kabineta 2013.gada 22.oktobra noteikumi Nr.1140 „Grozījumi Ministru kabineta 2010.gada 21.decembra noteikumos Nr.1164 „Ostas valsts kontroles kārtība”” (stājās spēkā 25.10.2013.); 6. Ministru kabineta 2014.gada 28.janvāra noteikumi Nr.52 „Grozījumi Ministru kabineta 2006.gada 24.janvāra noteikumos Nr.80 „Noteikumi par kuģu apkalpes minimālo sastāvu”” (stājās spēkā 31.01.2014.); 7. Ministru kabineta 2011.gada 17.maija noteikumi Nr.364 „Kārtība, kādā licencē un uzrauga komersantus, kuri sniedz darbiekārtošanas pakalpojumus kuģa apkalpes komplektēšanā”. | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Noteikumu projekta izstrādē ir iesaistīti atzītie jūrnieku ārsti.  Par noteikumu projektu 2013.gada 20.decembrī Satiksmes ministrijas mājas lapā ir ievietots „Paziņojums par līdzdalības iespējām attīstības plānošanas dokumenta vai tiesību akta izstrādes procesā”.  2013.gada 20.decembrī Satiksmes ministrija ir informējusi biedrību “Latvijas kuģu īpašnieku asociācija” un Latvijas Tirdzniecības flotes jūrnieku arodbiedrību par noteikumu projekta izstrādi un līdzdalības iespējām, nosūtot noteikumu projektu ar pielikumiem. |
| 3. | Sabiedrības līdzdalības rezultāti | Biedrība “Latvijas kuģu īpašnieku asociācija” un Latvijas Tirdzniecības flotes jūrnieku arodbiedrība nav sniegusi atzinumu norādītajā termiņā, līdz ar to var secināt, ka noteikumu projekts tiek atbalstīts.  Atzītie jūrnieku ārsti aktīvi līdzdarbojušies projekta izstrādes procesā un atbalsta tā virzību. Būtiskākie priekšlikumi ir saistīti ar veselības aprūpi, tās organizēšanu un atbilstību starptautisko normatīvo aktu prasībām. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekta izpildi nodrošinās Jūrnieku reģistrs. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekts šo jomu nesakar. |
| 3. | Cita informācija | Nav |

*Anotācijas III un IV sadaļa –* Projekts šīs jomas neskar.

Satiksmes ministrs A.Matīss

Vīza:

Valsts sekretārs K.Ozoliņš

11.04.2014. 14:11

4762

M.Baltā

VAS „Latvijas Jūras administrācija”

Juridiskā departamenta juriskonsulte

67099402, [mairita.balta@lja.lv](mailto:mairita.balta@lja.lv)